ایران نفت باخانی‌نین یاردیمچیسی و میلی قاز شیرکتی باش مودورو حمید رضا عراقی، ایران علیه‌ینه آچدیغی اولوسلارآراسی حکمیت دعویسینی قازانان تورکیه‌یه صادر ائدیلن طبیعی گاز قیمتین‌ده یوزده 13،3 ائندیریم ائدیلمه‌سی‌نین قرارلاشدیریلدیغینی ایفاده ائتدی.
یاری رسمی ایران اؤیزنجی خبر آژانسی‌نین (ایسنا) خبرینه گؤره، تهراندا مطبوعات کنفرانسی تشکیل ائدن عراقی، اولوسلارآراسی حکمیت محکمه‌سی‌نین قراری ایله، تهرانین آنکارایا تخمینا 1،9 میلیارد دولار دا اؤده‌نجه (خسارت) اؤدیه‌جیینی سؤیله‌دی.
تورکیه، ایران علیه‌ینه طبیعی گاز قیمتی‌نین یوکسک اولدوغو سببیله 2012.جی ایلده آچدیغی اولوسلارآراسی تحکیم دعوی‌سینی قازانمیشدی.
محکمه‌، ایرانین تورکیه‌یه صادر ائتدیگی گاز قیمت‌لرینده 2011.جی ایلدن اعتباراً یوزده 10-15 ائندیریمه گئتمه‌سی و خسارت اؤدمه‌سی یولوندا قرار آلمیشدی.
